title: 2012/533/EU: Neuvoston päätös, annettu 24 päivänä syyskuuta 2012 , Euroopan unionin ja Georgian välisen maataloustuotteiden ja elintarvikkeiden maantieteellisten merkintöjen suojaa koskevan sopimuksen 11 artiklassa perustetussa sekakomiteassa Euroopan unionin puolesta esitettävästä kannasta sekakomitean työjärjestyksen hyväksymiseen

text:
               2.10.2012

               FI

               Euroopan unionin virallinen lehti

               L 266/34

         NEUVOSTON PÄÄTÖS,
   annettu 24 päivänä syyskuuta 2012,
   Euroopan unionin ja Georgian välisen maataloustuotteiden ja elintarvikkeiden maantieteellisten merkintöjen suojaa koskevan sopimuksen 11 artiklassa perustetussa sekakomiteassa Euroopan unionin puolesta esitettävästä kannasta sekakomitean työjärjestyksen hyväksymiseen
   (2012/533/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan unionin ja Georgian välinen sopimus maataloustuotteiden ja elintarvikkeiden maantieteellisten merkintöjen suojasta (1), jäljempänä ’sopimus’, tuli voimaan 1 päivänä huhtikuuta 2012.

               (2)

               Sopimuksen 11 artiklassa perustetaan sekakomitea, jonka tehtävänä on muun muassa varmistaa, että sopimus toimii moitteettomasti.

               (3)

               Sopimuksen 11 artiklan 2 kohdan mukaan sekakomitea vahvistaa oman työjärjestyksensä.

               (4)

               Unionin sekakomiteassa omaksuttavan kannan sekakomitean työjärjestyksen hyväksymiseen olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin ja Georgian välisen maataloustuotteiden ja elintarvikkeiden maantieteellisten merkintöjen suojaa koskevan sopimuksen 11 artiklassa perustetussa sekakomiteassa esitettävä Euroopan unionin kanta sekakomitean työjärjestyksen hyväksymiseen perustuu tähän päätökseen liitettyyn sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         S. ALETRARIS

      (1)  EUVL L 93, 30.3.2012, s. 3.

      LUONNOS
      SEKAKOMITEAN PÄÄTÖS,
      annettu …,
      sekakomitean työjärjestyksestä
      SEKAKOMITEA, joka
      ottaa huomioon Euroopan unionin ja Georgian välisen sopimuksen maataloustuotteiden ja elintarvikkeiden maantieteellisten merkintöjen suojasta ja erityisesti sen 11 artiklan,
      sekä katsoo, että kyseinen sopimus tuli voimaan 1 päivänä huhtikuuta 2012,
      ON HYVÄKSYNYT TÄMÄN PÄÄTÖKSEN:
      1 artikla
      Valtuuskuntien johtajat
      1.   Euroopan komissio ja Georgia, jäljempänä ’sopimuspuolet’, nimeävät kumpikin valtuuskuntansa johtajan, joka toimii yhteyshenkilönä kaikissa komiteaa koskevissa asioissa.
      2.   Kumpikin valtuuskunnan johtaja voi delegoida kaikki valtuuskunnan johtajan tehtävät tai osan niistä nimetylle varajohtajalle, jolloin kaikki jäljempänä olevat viittaukset valtuuskunnan johtajaan koskevat samalla tavoin myös nimettyä varajohtajaa.
      2 artikla
      Puheenjohtaja
      1.   Sopimuspuolten valtuuskuntien johtajat toimivat komitean puheenjohtajana vuorotellen yhden kalenterivuoden ajan.
      2.   Puheenjohtaja vastaa komitean sihteeristön tehtävistä.
      3 artikla
      Kokoukset
      1.   Puheenjohtaja vahvistaa kokouksen päivämäärän ja paikan tai, jos on kyse sähköisesti järjestettävästä kokouksesta, tekniset järjestelyt yhteisymmärryksessä toisen valtuuskunnan puheenjohtajan kanssa. Puheenjohtaja ja toinen valtuuskunnan johtaja ottavat kokouksen ajasta ja paikasta sopiessaan huomioon vaatimuksen, jonka mukaan kokous on pidettävä 90 päivän kuluessa.
      2.   Ellei yhdessä toisin päätetä, komitean kokoukset eivät ole julkisia.
      4 artikla
      Kirjeenvaihto
      1.   Kaikki komitealle osoitettu tai tarkoitettu kirjeenvaihto lähetetään komitean puheenjohtajalle. Puheenjohtaja toimittaa jäljennöksen kaikesta komiteaan liittyvästä kirjeenvaihdosta toisen valtuuskunnan johtajalle ja Georgian edustuston päällikölle Brysselissä sekä Euroopan komission edustuston päällikölle Tbilisissä.
      2.   Puheenjohtajan ja toisen valtuuskunnan johtajan välistä kirjeenvaihtoa voidaan käydä missä tahansa kirjoitetussa muodossa, myös sähköpostitse.
      5 artikla
      Kokousten esityslistat
      1.   Puheenjohtaja laatii esityslistaluonnoksen ennen kokousta. Esityslistaluonnos on lähetettävä toiselle valtuuskunnan johtajalle viimeistään 20 työpäivää ennen kokouksen alkua. Puheenjohtajan lähettämä esityslistaluonnos sisältää puheenjohtajan valitsemat sopimuksen 11 artiklan 3 kohdan soveltamisalaan kuuluvat asiat.
      2.   Valtuuskuntien johtajat voivat viimeistään 10 työpäivää ennen kokouksen alkua pyytää ottamaan esityslistalle 11 artiklan 3 kohdan soveltamisalaan kuuluvia lisäkohtia, jotka puheenjohtajan on lisättävä esityslistaluonnokseen.
      3.   Puheenjohtajan on lähetettävä lopullinen esityslistaluonnos toiselle valtuuskunnan johtajalle viimeistään viisi työpäivää ennen kokouksen alkua.
      4.   Puheenjohtaja ja toinen valtuuskunnan johtaja hyväksyvät yhdessä esityslistan kunkin kokouksen alussa. Esityslistaan voidaan lisätä kohta, jota ei ole esityslistaluonnoksessa, jos puheenjohtaja ja toinen valtuuskunnan johtaja niin sopivat.
      6 artikla
      Päätösten hyväksyminen
      1.   Sopimuksen 11 artiklan 2 kohdassa tarkoitetut komitean päätökset osoitetaan sopimuspuolille, ja niissä on oltava puheenjohtajan ja toisen valtuuskunnan johtajan allekirjoitukset.
      2.   Kumpikin sopimuspuoli voi päättää julkaista minkä tahansa komitean hyväksymän päätöksen.
      7 artikla
      Kirjallinen menettely
      1.   Komitean päätös voidaan hyväksyä kirjallisella menettelyllä, jos puheenjohtaja ja toinen valtuuskunnan johtaja niin sopivat.
      2.   Kirjallisen menettelyn noudattamista ehdottava valtuuskunnan johtaja toimittaa päätösluonnoksen toiselle valtuuskunnan johtajalle. Toinen valtuuskunnan johtaja ilmoittaa vastauksessaan, hyväksyykö hän luonnoksen, ehdottaako hän luonnokseen muutoksia vai pyytääkö hän lisäharkinta-aikaa. Jos luonnos hyväksytään, se viimeistellään 6 artiklan 1 kohdan mukaisesti.
      8 artikla
      Pöytäkirja
      1.   Puheenjohtaja laatii kunkin kokouksen pöytäkirjaluonnoksen ja toimittaa sen toiselle valtuuskunnan johtajalle 20 työpäivän kuluessa kokouksesta. Luonnoksessa mainitaan laaditut suositukset ja siinä voidaan myös mainita muut hyväksytyt päätelmät. Toinen valtuuskunnan johtaja yhtyy luonnokseen tai esittää siihen muutoksia. Kun pöytäkirjaluonnoksesta on päästy yhteisymmärrykseen, puheenjohtaja ja toinen valtuuskunnan johtaja allekirjoittavat kaksi alkuperäiskappaletta. Puheenjohtaja säilyttää yhden alkuperäiskappaleen ja toinen valtuuskunnan johtaja toisen kappaleen.
      2.   Jos pöytäkirjasta ei päästä yhteisymmärrykseen ennen kuin seuraava kokous kutsutaan koolle, pöytäkirjaan kirjataan puheenjohtajan laatima luonnos, johon liitetään toisen valtuuskunnan johtajan ehdottamat muutokset.
      9 artikla
      Menot
      Kumpikin sopimuspuoli vastaa sekakomitean kokouksiin osallistumisesta aiheutuvista omista kustannuksistaan.
      10 artikla
      Luottamuksellisuus
      Asioiden käsittely komiteassa on luottamuksellista.


title: Neuvoston päätös (EU) 2016/1197, annettu 26 päivänä lokakuuta 2015, Euroopan unionin ja Kiribatin tasavallan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta

text:
               23.7.2016

               FI

               Euroopan unionin virallinen lehti

               L 198/1

         NEUVOSTON PÄÄTÖS (EU) 2016/1197,
   annettu 26 päivänä lokakuuta 2015,
   Euroopan unionin ja Kiribatin tasavallan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Viittaus Kiribatin tasavaltaan siirrettiin Euroopan parlamentin ja neuvoston asetuksella (EU) N:o 509/2014 (1) neuvoston asetuksen (EY) N:o 539/2001 (2) liitteestä I liitteeseen II.

               (2)

               Kiribatin tasavaltaa koskevaan viittaukseen liittyy alaviite, jossa todetaan, että viisumivapautta sovelletaan Euroopan unionin kanssa tehtävän viisumivapautta koskevan sopimuksen voimaantulopäivästä.

               (3)

               Neuvosto hyväksyi 9 päivänä lokakuuta 2014 päätöksen komission valtuuttamisesta aloittamaan neuvottelut Kiribatin tasavallan kanssa Euroopan unionin ja Kiribatin tasavallan välisen lyhytaikaista oleskelua koskevan viisumivapaussopimuksen, jäljempänä ’sopimus’, tekemisestä.

               (4)

               Sopimusta koskevat neuvottelut aloitettiin 17 päivänä joulukuuta 2014 ja ne saatiin menestyksellisesti päätökseen, kun sopimus parafoitiin kirjeenvaihdolla Kiribatin tasavallan toimesta 6 päivänä toukokuuta 2015 ja unionin toimesta 10 päivänä kesäkuuta 2015.

               (5)

               Sopimus olisi allekirjoitettava, ja sopimukseen liitetyt julistukset olisi hyväksyttävä unionin puolesta. Sopimusta olisi sovellettava väliaikaisesti sen allekirjoituspäivää seuraavasta päivästä, kunnes sen tekemistä varten tarvittavat menettelyt on saatettu päätökseen.

               (6)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (7)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Kiribatin tasavallan välinen lyhytaikaista oleskelua koskeva viisumivapaussopimus, jäljempänä ’sopimus’, unionin puolesta sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Hyväksytään unionin puolesta tähän päätökseen liitetyt julistukset.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   4 artikla
   Sopimusta sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamispäivää seuraavasta päivästä (5).
   5 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 26 päivänä lokakuuta 2015.

            Neuvoston puolesta

            Puheenjohtaja

         C. DIESCHBOURG

      (1)  Euroopan parlamentin ja neuvoston asetus (EU) N:o 509/2014, annettu 15 päivänä toukokuuta 2014, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta (EUVL L 149, 20.5.2014, s. 67).

      (2)  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske (EYVL L 81, 21.3.2001, s. 1).

      (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (5)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.


Avis juridique important

|

32001D1122(01)

Neuvoston päätös, tehty 8 päivänä marraskuuta 2001, Euroopan elin- ja työolojen kehittämissäätiön hallintoneuvoston varsinaisten jäsenten ja varajäsenten nimeämisestä

Virallinen lehti nro C 327 , 22/11/2001 s. 0001 - 0003

Neuvoston päätös,tehty 8 päivänä marraskuuta 2001,Euroopan elin- ja työolojen kehittämissäätiön hallintoneuvoston varsinaisten jäsenten ja varajäsenten nimeämisestä(2001/C 327/01)EUROOPAN UNIONIN NEUVOSTO, jokaottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75(1), sellaisena kuin se on viimeksi muutettuna asetuksella (ETY) N:o 1947/93(2), ja erityisesti sen 6 artiklan,ottaa huomioon jäsenvaltioiden hallitusten (jäsenvaltioiden hallitusten edustajien osalta) ja komission (työntekijäjärjestöjen ja työnantajajärjestöjen edustajien osalta) esittämät ehdokasluettelot,sekä katsoo seuraavaa:(1) 19 päivänä lokakuuta 1998 tekemällään päätöksellä(3) neuvosto nimesi Euroopan elin- ja työolojen kehittämissäätiön hallintoneuvoston varsinaiset jäsenet ja varajäsenet 19. lokakuuta 1998 alkavaksi ja 18. lokakuuta 2001 päättyväksi toimikaudeksi.(2) On aiheellista nimetä kolmen vuoden toimikaudeksi jäsenvaltioiden hallituksia sekä työntekijäjärjestöjä ja työnantajajärjestöjä edustavat varsinaiset jäsenet ja varajäsenet.(3) Komission on nimettävä omat edustajansa hallintoneuvostoon,ON PÄÄTTÄNYT SEURAAVAA:1 artiklaNimetään seuraavat henkilöt Euroopan elin- ja työolojen kehittämissäätiön hallintoneuvoston varsinaisiksi jäseniksi ja varajäseniksi 19. lokakuuta 2001 alkavaksi ja 18. lokakuuta 2004 päättyväksi toimikaudeksi:I. HALLITUSTEN EDUSTAJAT>TAULUKON PAIKKA>II. TYÖNTEKIJÄJÄRJESTÖJEN EDUSTAJAT>TAULUKON PAIKKA>III. TYÖNANTAJAJÄRJESTÖJEN EDUSTAJAT>TAULUKON PAIKKA>2 artiklaNeuvosto nimeää myöhemmin Irlannin edustajat, joita ei ole vielä esitetty.3 artiklaTämä päätös julkaistaan tiedoksi Euroopan yhteisöjen virallisessa lehdessä.Tehty Brysselissä 8 päivänä marraskuuta 2001.Neuvoston puolestaPuheenjohtajaE. Boutmans(1) EYVL L 139, 30.5.1975, s. 1.(2) EYVL L 181, 23.7.1993, s. 13.(3) EYVL C 336, 4.11.1998, s. 1.


title: Neuvoston päätös (EU) 2016/357, annettu 15 päivänä tammikuuta 2016, EU:n ja entisen Jugoslavian tasavallan Makedonian vakautus- ja assosiaationeuvostossa vahvistettavasta unionin kannasta, joka koskee entisen Jugoslavian tasavallan Makedonian osallistumista neuvoston asetuksen (EY) N:o 168/2007 4 ja 5 artiklassa määriteltyyn Euroopan unionin perusoikeusviraston toimintaan tarkkailijana ja osallistumiseen liittyviä edellytyksiä sekä viraston tekemiin aloitteisiin osallistumista, rahoitusosuutta ja henkilöstöä koskevia sääntöjä

text:
               12.3.2016

               FI

               Euroopan unionin virallinen lehti

               L 67/31

         NEUVOSTON PÄÄTÖS (EU) 2016/357,
   annettu 15 päivänä tammikuuta 2016,
   EU:n ja entisen Jugoslavian tasavallan Makedonian vakautus- ja assosiaationeuvostossa vahvistettavasta unionin kannasta, joka koskee entisen Jugoslavian tasavallan Makedonian osallistumista neuvoston asetuksen (EY) N:o 168/2007 4 ja 5 artiklassa määriteltyyn Euroopan unionin perusoikeusviraston toimintaan tarkkailijana ja osallistumiseen liittyviä edellytyksiä sekä viraston tekemiin aloitteisiin osallistumista, rahoitusosuutta ja henkilöstöä koskevia sääntöjä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 352 artiklan yhdessä 218 artiklan 9 kohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Luxemburgissa joulukuussa 1997 kokoontunut Eurooppa-neuvosto päätti, että osallistuminen unionin virastojen toimintaan on yksi keino tehostaa liittymistä valmistelevaa strategiaa. Eurooppa-neuvoston päätelmien mukaan ”hakijavaltiot voivat osallistua joidenkin yhteisön virastojen toimintaan tapauskohtaisesti tehtävän päätöksen perusteella”.

               (2)

               Euroopan unionin perusoikeusviraston perustamisesta annetun neuvoston asetuksen (EY) N:o 168/2007 (1) 28 artiklan mukaisesti ehdokasmaat voivat osallistua viraston 4 ja 5 artiklassa määriteltyyn toimintaan.

               (3)

               Entinen Jugoslavian tasavalta Makedonia tukee virastolle asetettuja tavoitteita ja hyväksyy sen soveltamisalan ja tehtävät, joista säädetään asetuksessa (EY) N:o 168/2007.

               (4)

               Entisen Jugoslavian tasavallan Makedonian perimmäisenä tavoitteena on tulla Euroopan unionin jäseneksi, ja maan osallistuminen Euroopan unionin perusoikeusviraston toimintaan auttaa sitä saavuttamaan tämän tavoitteen,

         ON PÄÄTTÄNYT SEURAAVAA:
   Ainoa artikla
   EU:n ja entisen Jugoslavian tasavallan Makedonian vakautus- ja assosiaationeuvostossa vahvistettava Euroopan unionin kanta, joka koskee entisen Jugoslavian tasavallan Makedonian osallistumista Euroopan unionin perusoikeusviraston toimintaan tarkkailijana ja osallistumiseen liittyviä edellytyksiä, perustuu tämän päätöksen liitteenä olevaan luonnokseen EU:n ja entisen Jugoslavian tasavallan Makedonian vakautus- ja assosiaationeuvoston päätökseksi.

      Tehty Brysselissä 15 päivänä tammikuuta 2016.

            Neuvoston puolesta

            Puheenjohtaja

         J.R.V.A. DIJSSELBLOEM

      (1)  Neuvoston asetus (EY) N:o 168/2007, annettu 15 päivänä helmikuuta 2007, Euroopan unionin perusoikeusviraston perustamisesta (EUVL L 53, 22.2.2007, s. 1).

      LUONNOS:
      EU:N JA ENTISEN JUGOSLAVIAN TASAVALLAN MAKEDONIAN VAKAUTUS- JA ASSOSIAATIONEUVOSTON PÄÄTÖS N:o …/2016,
      annettu …,
      entisen Jugoslavian tasavallan Makedonian osallistumisesta neuvoston asetuksen (EY) N:o 168/2007 4 ja 5 artiklassa määriteltyyn Euroopan unionin perusoikeusviraston toimintaan tarkkailijana ja osallistumiseen liittyvistä edellytyksistä sekä viraston tekemiin aloitteisiin osallistumista, rahoitusosuutta ja henkilöstöä koskevista säännöistä
      EU:N JA ENTISEN JUGOSLAVIAN TASAVALLAN MAKEDONIAN VAKAUTUS- JA ASSOSIAATIONEUVOSTO, joka
      ottaa huomioon Euroopan unionin ja entisen Jugoslavian tasavallan Makedonian välillä tehdyn vakautus- ja assosiaatiosopimuksen (1),
      ottaa huomioon Euroopan unionin perusoikeusviraston perustamisesta 15 päivänä helmikuuta 2007 annetun neuvoston asetuksen (EY) N:o 168/2007 (2) ja erityisesti sen 28 artiklan 2 kohdan,
      sekä katsoo seuraavaa:

                  (1)

                  Luxemburgissa joulukuussa 1997 kokoontunut Eurooppa-neuvosto päätti, että osallistuminen unionin virastojen toimintaan on yksi keino tehostaa liittymistä valmistelevaa strategiaa. Eurooppa-neuvoston päätelmien mukaan ”hakijavaltiot voivat osallistua joidenkin yhteisön virastojen toimintaan tapauskohtaisesti tehtävän päätöksen perusteella”.

                  (2)

                  Entinen Jugoslavian tasavalta Makedonia tukee virastolle asetettuja tavoitteita ja hyväksyy sen soveltamisalan ja tehtävät, joista säädetään asetuksessa (EY) N:o 168/2007.

                  (3)

                  On aiheellista sallia entisen Jugoslavian tasavallan Makedonian osallistuminen tarkkailijana viraston toimintaan ja vahvistaa osallistumisen edellytykset, myös viraston aloitteisiin osallistumista, rahoitusosuutta ja henkilöstöä koskevat säännökset.

                  (4)

                  Samoin on aiheellista, että virasto käsittelee asetuksen (EY) N:o 168/2007 3 artiklan 1 kohdan mukaisella soveltamisalalla entisessä Jugoslavian tasavallassa Makedoniassa ilmeneviä perusoikeuskysymyksiä, siinä määrin kuin se on tarpeen entisen Jugoslavian tasavallan Makedonian lainsäädännön mukauttamiseksi asteittain unionin lainsäädäntöön.

                  (5)

                  Euroopan yhteisöjen virkamiehiin sovellettavista henkilöstösäännöistä ja näiden yhteisöjen muuta henkilöstöä koskevista palvelussuhteen ehdoista annetun neuvoston asetuksen (ETY, Euratom, EHTY) N:o 259/68 12 artiklan 2 kohdan a alakohdan mukaisesti entisen Jugoslavian tasavallan Makedonian kansalaisia, joilla on täydet kansalaisoikeudet, voidaan ottaa palvelukseen viraston johtajan tekemällä sopimuksella,

            ON PÄÄTTÄNYT SEURAAVAA:
      1 artikla
      Entinen Jugoslavian tasavalta Makedonia osallistuu ehdokasmaan ominaisuudessa tarkkailijana asetuksella (EY) N:o 168/2007 perustetun Euroopan unionin perusoikeusviraston toimintaan.
      2 artikla
      1.   Virasto voi käsitellä asetuksen (EY) N:o 168/2007 3 artiklan 1 kohdan mukaisella soveltamisalalla entisessä Jugoslavian tasavallassa Makedoniassa ilmeneviä perusoikeuskysymyksiä, siinä määrin kuin se on tarpeen entisen Jugoslavian tasavallan Makedonian lainsäädännön mukauttamiseksi asteittain unionin lainsäädäntöön.
      2.   Tässä tarkoituksessa virasto voi suorittaa asetuksen (EY) N:o 168/2007 4 ja 5 artiklassa säädettyjä tehtäviä entisessä Jugoslavian tasavallassa Makedoniassa.
      3 artikla
      Entinen Jugoslavian tasavalta Makedonia rahoittaa asetuksen (EY) N:o 168/2007 4 artiklassa kuvattua viraston toimintaa tämän päätöksen liitteessä säädetyn mukaisesti.
      4 artikla
      1.   Entinen Jugoslavian tasavalta Makedonia nimeää tarkkailijan ja tämän varahenkilön, joiden on täytettävä asetuksen (EY) N:o 168/2007 12 artiklan 1 kohdassa säädetyt edellytykset. He voivat osallistua hallintoneuvoston toimintaan tasavertaisesti jäsenvaltioiden nimeämien jäsenten ja varajäsenten kanssa, mutta heillä ei ole äänioikeutta.
      2.   Entinen Jugoslavian tasavalta Makedonia nimeää valtionhallinnon virkamiehen kansalliseksi yhteyshenkilöksi asetuksen (EY) N:o 168/2007 8 artiklan 1 kohdan mukaisesti.
      3.   Entinen Jugoslavian tasavalta Makedonia ilmoittaa Euroopan komissiolle 1 ja 2 kohdassa tarkoitettujen henkilöiden nimet, pätevyyden ja yhteystiedot neljän kuukauden kuluessa tämän päätöksen voimaantulosta.
      5 artikla
      Virastolle toimitettuja ja siltä peräisin olevia tietoja voidaan julkaista, ja ne annetaan yleisön käyttöön edellyttäen, että luottamukselliset tiedot suojataan entisessä Jugoslavian tasavallassa Makedoniassa samalla tavoin kuin unionissa.
      6 artikla
      Virastolla on entisessä Jugoslavian tasavallassa Makedoniassa sama oikeuskelpoisuus, joka maan lainsäädännössä taataan oikeussubjekteille.
      7 artikla
      Jotta virasto ja sen henkilöstö voisivat hoitaa tehtävänsä, entinen Jugoslavian tasavalta Makedonia myöntää samat erioikeudet ja vapaudet, joista määrätään Euroopan unionista ja Euroopan unionin toiminnasta tehtyyn sopimukseen liitetyn, Euroopan unionin erioikeuksista ja vapauksista tehdyn pöytäkirjan (N:o 7) 1–4 artiklassa, 5 ja 6 artiklassa, 10–13 artiklassa sekä 15, 17 ja 18 artiklassa.
      8 artikla
      Sopimuspuolet toteuttavat tästä päätöksestä niille johtuvien velvoitteiden täyttämiseksi tarvittavat yleiset ja erityiset toimenpiteet ja ilmoittavat niistä vakautus- ja assosiaationeuvostolle.
      9 artikla
      Tämä päätös tulee voimaan sen tekemistä seuraavan toisen kuukauden ensimmäisenä päivänä.

         Tehty

               Vakautus- ja assosiaationeuvoston puolesta

               Puheenjohtaja

         (1)  EUVL L 84, 20.3.2004, s. 13.

         (2)  EUVL L 53, 22.2.2007, s. 1.

         LIITE

            ENTISEN JUGOSLAVIAN TASAVALLAN MAKEDONIAN RAHOITUSOSUUS EUROOPAN UNIONIN PERUSOIKEUSVIRASTON TOIMINNASTA

                     1.

                     Rahoitusosuus, jonka entinen Jugoslavian tasavalta Makedonia maksaa Euroopan unionin yleiseen talousarvioon Euroopan unionin perusoikeusviraston, jäljempänä ’virasto’, toimintaan osallistumisesta, sellaisena kuin kyseinen osuus vahvistetaan 2 kohdassa, vastaa kaikkia sen osallistumisesta aiheutuvia kustannuksia.

                     2.

                     Rahoitusosuus, jonka entinen Jugoslavian tasavalta Makedonia maksaa Euroopan unionin talousarvioon, on seuraava:

                                 Vuosi 1:

                                 165 000 euroa

                                 Vuosi 2:

                                 170 000 euroa

                                 Vuosi 3:

                                 175 000 euroa

                     3.

                     Unionin avustusohjelmista mahdollisesti maksettavasta taloudellisesta tuesta sovitaan erikseen asianomaisten unionin ohjelmien mukaisesti.

                     4.

                     Entisen Jugoslavian tasavallan Makedonian rahoitusosuutta hallinnoidaan Euroopan unionin yleiseen talousarvioon sovellettavan varainhoitoasetuksen (1) mukaisesti.

                     5.

                     Virasto korvaa entisen Jugoslavian tasavallan Makedonian edustajien ja asiantuntijoiden matka- ja oleskelukulut, jotka aiheutuvat osallistumisesta viraston toimintaan tai sen työohjelman täytäntöönpanoon liittyviin kokouksiin, samoin perustein ja samoja menettelyjä noudattaen kuin kulloinkin on voimassa Euroopan unionin jäsenvaltioiden osalta.

                     6.

                     Tämän päätöksen voimaantulon jälkeen ja kunkin sitä seuraavan vuoden alussa komissio pyytää entistä Jugoslavian tasavaltaa Makedoniaa maksamaan tässä päätöksessä vahvistetun osuuden viraston toiminnan rahoittamisesta. Entinen Jugoslavian tasavalta Makedonia maksaa osallistumisensa ensimmäisenä kalenterivuotena määrän, joka lasketaan suhteessa osallistumisen alkamispäivästä vuoden loppuun. Seuraavien vuosien rahoitusosuus on tämän päätöksen mukainen.

                     7.

                     Rahoitusosuus ilmoitetaan euroina, ja se maksetaan Euroopan komission euromääräiselle pankkitilille.

                     8.

                     Entinen Jugoslavian tasavalta Makedonia maksaa rahoitusosuutensa 30 päivän kuluessa komission esittämästä maksupyynnöstä.

                     9.

                     Jos rahoitusosuuden maksu viivästyy, entinen Jugoslavian tasavalta Makedonia maksaa maksamattomasta määrästä viivästyskorkoa eräpäivästä alkaen. Viivästyskorkona käytetään eräpäivänä voimassa olevaa Euroopan keskuspankin euromääräisiin toimiinsa soveltamaa korkoa korotettuna 1,5 prosenttiyksiköllä.

            (1)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).


title: Euroopan keskuspankin päätös (EU) 2016/21, annettu 23 päivänä joulukuuta 2015, eurojärjestelmän yhteishankintoja koskevista järjestelyistä tehdyn päätöksen EKP/2008/17 muuttamisesta (EKP/2015/51)

text:
               9.1.2016

               FI

               Euroopan unionin virallinen lehti

               L 6/5

         EUROOPAN KESKUSPANKIN PÄÄTÖS (EU) 2016/21,
   annettu 23 päivänä joulukuuta 2015,
   eurojärjestelmän yhteishankintoja koskevista järjestelyistä tehdyn päätöksen EKP/2008/17 muuttamisesta (EKP/2015/51)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 ja 128 artiklan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan, tarkasteltuna yhdessä sen 3.1, 5, 16 ja 24 artiklan kanssa,
   sekä katsoo seuraavaa:

               (1)

               EKP:n neuvosto päätti 10 päivänä heinäkuuta 2014 jatkaa eurojärjestelmän hankintatoimiston (EPCO) toimikautta 31 päivään joulukuuta 2019. EKP:n neuvosto valitsi 7 päivänä tammikuuta 2015 Banque centrale du Luxembourgin EPCO:n sijaintipaikaksi kyseiselle ajanjaksolle.

               (2)

               EPCO:n toimintaan ja sen yhteisiin tarjouskilpailuihin osallistuminen voi olla kansallisten keskuspankkien lisäksi jäsenvaltioiden kansallisten viranomaisten, unionin toimielinten ja elinten tai kansainvälisten organisaatioiden etujen mukaista. Tällöin osallistumisessa olisi noudatettava EKP:n neuvoston päättämiä ehtoja. Näiden ehtojen tulisi olla keskuspankkeihin sovellettavia ehtoja vastaavat.

               (3)

               EKP:n neuvosto hyväksyi 13 päivänä marraskuuta 2014 eurosetelien hankintoja koskevat suuntaviivat (1). Lisäksi unionin hankintalainsäädäntöä muutettiin Euroopan parlamentin ja neuvoston direktiivillä 2014/24/EU (2), jolla pyritään edistämään tavaroiden ja palvelujen yhteishankintoja ja tiettyjen keskitettyjen hankintamenetelmien käyttöä. EKP:n neuvosto pyrkii hyödyntämään päivitettyä lainsäädäntöä tukemalla yhteisiin hankintoihin osallistumista.

               (4)

               EPCO:lle osoitetussa tehtäväluettelossa on annettu etusija mahdollisten yhteishankintatilanteiden määrittämiselle ja arvioinnille, ja yhteishankinnoista vetäytymiseen sovelletaan ennalta määritettyjä määräaikoja.

               (5)

               EPCO:n budjettimenettelyjen keventämiseksi ja yhteishankintojen johtamiseen liittyvän ylimääräisen työn tukemiseksi EKP:n neuvosto hyväksyi 7 päivänä tammikuuta 2015 usean vuoden budjetin kattavan kokonaisrahoituksen käytön. Joustavuuden lisäämiseksi EKP:n neuvosto teki myös muutoksia hankintojen suunnitteluun siten, että EPCO valmistelee uusiutuvan hankintasuunnitelman, jonka EKP:n neuvosto hyväksyy vuosittain.

               (6)

               EPCO:n tehokkuutta ja suorituskykyä olisi arvioitava ennen sen toimikauden päättymistä.

               (7)

               Näin ollen päätös EKP/2008/17 (3) olisi muutettava vastaavasti,

         ON TEHNYT TÄMÄN PÄÄTÖKSEN:
   1 artikla
   Päätökseen EKP/2008/17 tehtävät muutokset
   Muutetaan päätös EKP/2008/17 seuraavasti:

               1.

               Korvataan 2 artiklan 3 kohta seuraavasti:
               ”3.   Tämä päätös ei rajoita suuntaviivojen (EU) 2015/280 (4) soveltamista.

                  (4)  Euroopan keskuspankin suuntaviivat (EU) 2015/280, annettu 13 päivänä marraskuuta 2014, eurojärjestelmän valmistus- ja hankintajärjestelmän perustamisesta (EKP/2014/44) (EUVL L 47, 20.2.2015, s. 29).”"

               2.

               Korvataan 3 artiklan 1 kohta seuraavasti:
               ”1.   EPCO huolehtii seuraavista perustehtävistä:

                           a)

                           tämän päätöksen soveltamisalaan tai sen ulkopuolelle kuuluvien mahdollisten yhteishankintatilanteiden määrittäminen niiden hankintatarpeiden perusteella, joista kansalliset keskuspankit ilmoittavat EPCO:lle;

                           b)

                           edellä a alakohdassa kuvattuun arviointiin perustuvan, yhteisiä hankintamenettelyjä koskevan vuotuisen hankintasuunnitelman laatiminen ja päivittäminen tarpeen mukaan;

                           c)

                           yhteisten vaatimusten laatiminen yhteistyössä yhteiseen hankintamenettelyyn osallistuvien keskuspankkien kanssa;

                           d)

                           keskuspankkien tukeminen yhteisissä hankintamenettelyissä;

                           e)

                           keskuspankkien tukeminen Euroopan keskuspankkijärjestelmän yhteisiin hankkeisiin liittyvissä hankinnoissa, jos hanketta johtava keskuspankki tai johtavat keskuspankit niin pyytävät.

                     EPCO voi hoitaa myös muita kuin edellä mainittuja tehtäviä erityisesti parhaiden hankintakäytäntöjen edistämiseksi eurojärjestelmässä sekä yhteishankintojen edellyttämän infrastruktuurin kehittämiseksi (esim. taidot, toiminnalliset välineet, tietojärjestelmät ja prosessit).”;

               3.

               Korvataan 3 artiklan 4 kohta seuraavasti:
               ”4.   Keskuspankit rahoittavat EKP:n neuvoston hyväksymien sääntöjen mukaisesti EPCO:n budjettia, joka voi perustua useita vuosia kattavaan kokonaisrahoitukseen tai vuotuiseen budjettiesitykseen ja joka voi sisältää kannustimia yhteishankintojen johtamisen tukemiseksi.”;

               4.

               Korvataan 3 artiklan 7 kohta seuraavasti:
               ”7.   EPCO:n ohjauskomitea tekee EPCO:n toiminnan tehokkuutta ja suorituskykyä koskevan arvioinnin hyvissä ajoin ennen EPCO:n toimikauden päättymistä. EKP:n neuvosto päättää tämän arvioinnin perusteella, onko tarpeen järjestää valintamenettely uuden sijaintipaikkana toimivan keskuspankin valitsemiseksi.”;

               5.

               Korvataan 4 artiklan 2 kohta seuraavasti:
               ”2.   Kun EPCO on määrittänyt mahdollisen yhteishankintatilanteen, se esittää keskuspankeille kutsun osallistua yhteiseen hankintamenettelyyn. Keskuspankit ilmoittavat EPCO:lle hyvissä ajoin aikovatko ne osallistua yhteiseen hankintamenettelyyn, ja mikäli ne osallistuvat, ne ilmoittavat EPCO:lle liiketoiminnalliset vaatimuksensa. Jos hankintailmoituksen julkaisemista ei vaadita, keskuspankki voi vetäytyä yhteisestä hankinnasta siihen saakka, kunnes se muodollisesti sitoutuu osallistumaan siihen. Jos hankintailmoitus on julkaistava, keskuspankki voi vetäytyä yhteisestä hankinnasta milloin tahansa ennen hankintailmoituksen julkaisemista.”

               6.

               Korvataan 4 artiklan 3 kohta seuraavasti:
               ”3.   EPCO toimittaa vuosittain EKP:n neuvoston hyväksyttäväksi yhteisiä hankintamenettelyjä koskevan päivitetyn hankintasuunnitelman, joka sisältää johtavien keskuspankkien nimet. EKP:n neuvosto päättää hankintasuunnitelmasta ja sen täytäntöönpanosta EPCO:n ohjauskomiteaa kuultuaan.”;

               7.

               Korvataan 5 artikla seuraavasti:
               ”5 artikla
               Muiden instituutioiden osallistuminen
               EKP:n neuvosto voi esittää niiden jäsenvaltioiden kansallisille keskuspankeille, jotka eivät vielä ole ottaneet euroa käyttöön, kutsun osallistua EPCO:n toimintaan ja yhteisiin hankintamenettelyihin samoilla ehdoilla, joita sovelletaan eurojärjestelmän keskuspankkeihin. EKP:n neuvosto voi lisäksi esittää jäsenvaltioiden kansallisille viranomaisille sekä unionin toimielimille ja elimille tai kansainvälisille organisaatioille kutsun osallistua EPCO:n toimintaan ja yhteisiin hankintamenettelyihin kutsussa täsmentämillään ehdoilla. Nämä kutsut rajoittuvat keskuspankkien ja kutsuttujen yhteisöjen yhteisiä tarpeita vastaaviin tavaroiden ja palvelujen yhteishankintoihin, ja ehtojen tulee olla eurojärjestelmän keskuspankkeihin sovellettavia ehtoja vastaavat.”;

         2 artikla
   Loppusäännökset
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Frankfurt am Mainissa 23 päivänä joulukuuta 2015.

            EKP:n puheenjohtaja

         Mario DRAGHI

      (1)  Euroopan keskuspankin suuntaviivat (EU) 2015/280, annettu 13 päivänä marraskuuta 2014, eurojärjestelmän valmistus- ja hankintajärjestelmän perustamisesta (EKP/2014/44) (EUVL L 47, 20.2.2015, s. 29).

      (2)  Euroopan parlamentin ja neuvoston direktiivi 2014/24/EU, annettu 26 päivänä helmikuuta 2014, julkisista hankinnoista ja direktiivin 2004/18/EY kumoamisesta (EUVL L 94, 28.3.2014, s. 65).

      (3)  Päätös EKP/2008/17, tehty 17 päivänä marraskuuta 2008, eurojärjestelmän yhteishankintoja koskevista järjestelyistä (EUVL L 319, 29.11.2008, s. 76).


Avis juridique important

|

32001D0707

2001/707/EY: Komission päätös, tehty 21 päivänä elokuuta 2001, Bulgariasta, Latviasta, Liettuasta, Puolasta ja Virosta peräisin olevan kovalevyn tuontia koskevan polkumyynnin vastaisen menettelyn yhteydessä esitettyjen sitoumusten hyväksymisestä ja menettelyn päättämisestä ilman toimenpiteitä Brasiliasta peräisin olevan tuonnin osalta tehdyn päätöksen 1999/71/EY muuttamisesta (tiedoksiannettu numerolla K(2001) 2576)

Virallinen lehti nro L 261 , 29/09/2001 s. 0065 - 0066

Komission päätös,tehty 21 päivänä elokuuta 2001,Bulgariasta, Latviasta, Liettuasta, Puolasta ja Virosta peräisin olevan kovalevyn tuontia koskevan polkumyynnin vastaisen menettelyn yhteydessä esitettyjen sitoumusten hyväksymisestä ja menettelyn päättämisestä ilman toimenpiteitä Brasiliasta peräisin olevan tuonnin osalta tehdyn päätöksen 1999/71/EY muuttamisesta(tiedoksiannettu numerolla K(2001) 2576)(2001/707/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), ja erityisesti sen 8 artiklan,on kuullut neuvoa-antavaa komiteaa asiasta,sekä katsoo seuraavaa:A. AIKAISEMPI MENETTELY(1) Komissio ilmoitti 7 päivänä marraskuuta 1997 Euroopan yhteisöjen virallisessa lehdessä julkaistulla ilmoituksella(3) muun muassa Latviasta peräisin olevan kovalevyn tuontia koskevan polkumyynnin vastaisen menettelyn aloittamisesta.(2) Tämän menettelyn tuloksena otettiin tammikuussa 1999 käyttöön polkumyyntitullit neuvoston asetuksella (EY) N:o 194/99(4) polkumyynnin vahingollisten vaikutusten korjaamiseksi.(3) Samalla komissio hyväksyi päätöksellä 1999/71/EY(5) muun muassa yhden latvialaisen yrityksen (AS "Bolderâja", Taric-lisäkoodi 8499 ) tarjoaman sitoumuksen, ja kyseisen yrityksen yhteisöön viemän Latviasta peräisin olevan kovalevyn tuonti vapautettiin polkumyyntitullista asetuksen (EY) N:o 194/1999 2 artiklan 1 ja 3 kohdan mukaisesti.B. SITOUMUKSEN OMA-ALOITTEINEN PERUUTTAMINEN(4) AS "Bolderâja" ilmoitti komissiolle, että se halusi kaupankäyntiään koskevien muutosten vuoksi peruuttaa sitoumuksensa. Yrityksen nimi olisi tämän vuoksi poistettava mahdollisimman pian päätöksen 1999/71/EY 1 artiklan 1 kohdasta, jossa luetellaan yritykset, joiden sitoumukset on hyväksytty.C. PÄÄTÖKSEN 1999/71/EY MUUTTAMINEN(5) Päätöksessä 1999/71/EY olevaa luetteloa yrityksistä, joiden sitoumukset on hyväksytty, olisi muutettava edellä selostetun mukaisesti.(6) Neuvoa-antavaa komiteaa on kuultu edellä mainitusta muutoksesta, eikä se ole esittänyt vastalauseita,ON PÄÄTTÄNYT SEURAAVAA:1 artiklaKorvataan päätöksen 1999/71/EY 1 artiklan 1 kohta seuraavasti: "1. Hyväksytään sitoumukset, joita jäljempänä luetellut tuottajat ovat tarjonneet Bulgariasta, Liettuasta, Puolasta ja Virosta peräisin olevan kovalevyn tuontia yhteisöön koskevan polkumyynnin vastaisen menettelyn yhteydessä:>TAULUKON PAIKKA>"2 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tehty Brysselissä 21 päivänä elokuuta 2001.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 257, 11.10.2000, s. 2.(3) EYVL C 336, 7.11.1997, s. 2.(4) EYVL L 22, 29.1.1999, s. 16.(5) EYVL L 22, 29.1.1999, s. 71.


title: 2006/442/EY: Päätös N:o 207, tehty  7 päivänä huhtikuuta 2006 , asetuksen (ETY) N:o 1408/71 76 artiklan ja 79 artiklan 3 kohdan sekä asetuksen (ETY) N:o 574/72 10 artiklan 1 kohdan tulkinnasta perhe-etuuksien ja perheavustusten päällekkäisyyden osalta (ETA:n kannalta ja EU:n ja Sveitsin sopimuksen kannalta merkityksellinen teksti)

text:
               29.6.2006

               FI

               Euroopan unionin virallinen lehti

               L 175/83

      PÄÄTÖS N:o 207,
   tehty 7 päivänä huhtikuuta 2006,
   asetuksen (ETY) N:o 1408/71 76 artiklan ja 79 artiklan 3 kohdan sekä asetuksen (ETY) N:o 574/72 10 artiklan 1 kohdan tulkinnasta perhe-etuuksien ja perheavustusten päällekkäisyyden osalta
   (ETA:n kannalta ja EU:n ja Sveitsin sopimuksen kannalta merkityksellinen teksti)
   (2006/442/EY)
   EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka
   ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
   ottaa huomioon edellä mainitun asetuksen 76 artiklan ja 79 artiklan 3 kohdan ja neuvoston asetuksen (ETY) N:o 574/72 (2),
   sekä katsoo seuraavaa:

               (1)

               On olennaisen tärkeää tietää asetuksen (ETY) N:o 1408/71 76 artiklassa ja 79 artiklan 3 kohdassa tarkoitettujen ”ammatin harjoittamisen perusteella” tai ”ammatillisen tai kaupallisen toiminnan harjoittamisen vuoksi” maksettavien perhe-etuuksien tai perheavustusten soveltamisala.

               (2)

               Jos perhe-etuuksia voitaisiin maksaa kahdelle eri henkilölle samana aikana samaa perheenjäsentä varten yhden jäsenvaltion lainsäädännön nojalla ja myös sen jäsenvaltion lainsäädännön nojalla, jonka alueella perheenjäsenet asuvat, oikeus ensiksi mainitun jäsenvaltion lainsäädännön mukaisiin perhe-etuuksiin tai perheavustuksiin keskeytetään siihen perhe-etuuksien määrään, josta säädetään viimeksi mainitun jäsenvaltion lainsäädännössä, asetuksen (ETY) N:o 1408/71 76 artiklan mukaan, jos perhe-etuudet maksetaan ”ammatin harjoittamisen perusteella” viimeksi mainitun jäsenvaltion lainsäädännön nojalla. Asetuksen (ETY) N:o 1408/71 79 artiklan 3 kohta sisältää eläkkeensaajia ja orpoja koskevan vastaavan säännöksen.

               (3)

               Asetuksen (ETY) N:o 1408/71 76 artiklassa ja 79 artiklan 3 kohdassa ei tehdä eroa muuna kuin palkattuna työntekijänä toimimisen tai ammatillisen tai kaupallisen toiminnan harjoittamisen perusteella maksettavien etuuksien ja avustuksien ja palkattuna työntekijänä toimimisen tai ammatillisen tai kaupallisen toiminnan harjoittamisen perusteella maksettavien etuuksien ja avustusten välillä.

               (4)

               Lisäksi tiettyjen jäsenvaltioiden lainsäädännössä säädetään, että sellaisia varsinaisen ammatin tai ammatillisen tai kaupallisen toiminnan harjoittamisen keskeytymiskausia, jotka johtuvat lomasta, työttömyydestä, tilapäisestä työkyvyttömyydestä, lakoista tai työsuluista, käsitellään ammatin tai ammatillisen tai kaupallisen toiminnan harjoittamisen kausina perhe-etuuksia tai perheavustuksia koskevan oikeuden saamiseksi, tai niitä pidetään kausina, joina työskentely on keskeytyneenä ja jotka tapauksen mukaan joko sellaisenaan tai keskeytymistä edeltävän ammatin tai ammatillisen tai kaupallisen toiminnan harjoittamisen perusteella johtavat perhe-etuuksien tai perheavustusten maksamiseen.

               (5)

               Jotta vältettäisiin mahdolliset tulkintaepäselvyydet tai -erot, on tärkeää määritellä ilmaisujen ”ammatin harjoittaminen” ja ”ammatillisen tai kaupallisen toiminnan harjoittaminen” soveltamisala.

               (6)

               On myös tärkeää tietää, mikä asetuksen (ETY) N:o 574/72 10 artiklan 1 kohdassa tarkoitetun ”ammatillisen tai kaupallisen toiminnan” käsitteen soveltamisala.

               (7)

               Jos perhe-etuuksia tai -avustuksia voitaisiin maksaa kahdelle eri henkilölle samana aikana samaa perheenjäsentä varten yhden jäsenvaltion lainsäädännön nojalla ja myös sellaisen toisen jäsenvaltion lainsäädännön nojalla, jossa etuuksia koskevan oikeuden saavuttaminen ei edellytä vakuutusta, työskentelyä tai itsenäistä ammatinharjoittamista, oikeus ensiksi mainitun jäsenvaltion lainsäädännön mukaisiin perhe-etuuksiin rajoitetaan siihen perhe-etuuksien määrään, josta säädetään viimeksi mainitun jäsenvaltion lainsäädännössä, asetuksen (ETY) N:o 574/72 10 artiklan 1 kohdan b alakohdan i alakohdan mukaan, jos ammatillista tai kaupallista toimintaa harjoitetaan viimeksi mainitussa jäsenvaltiossa. Asetuksen (ETY) N:o 574/72 10 artiklan 1 kohdan b alakohdan ii alakohta sisältää eläkkeensaajia ja orpoja koskevan vastaavan säännöksen.

               (8)

               Päällekkäisten perhe-etuuksien tai -avustusten tapauksessa 10 artiklan 1 kohdan tarkoituksena on antaa ammatillisen tai kaupallisen toiminnan harjoittamiselle sellaisessa jäsenvaltiossa, jossa oikeus perhe-etuuksiin tai -avustuksiin ei johdu sellaisen toiminnan harjoittamisesta, sama vaikutus kuin sellaisessa jäsenvaltiossa, jossa oikeus johtuu sellaisen toiminnan harjoittamisesta. Asetuksen (ETY) N:o 1408/71 76 artiklaa ja 79 artiklan 3 kohtaa ja asetuksen (ETY) N:o 574/72 10 artiklan 1 kohtaa olisi tulkittava samalla tavoin.

               (9)

               Tapauksessa, jossa palkattu työntekijä oli palkattomalla vapaalla eli hänen työsuhteensa lepäsi lapsen syntymän ja hoidon vuoksi, Euroopan yhteisöjen tuomioistuin käytti perustana asetuksen (ETY) N:o 1408/71 73 artiklaa luettuna yhdessä asetuksen (ETY) N:o 1408/71 13 artiklan 2 kohdan a alakohdan kanssa (3). Tällaista palkatonta vapaata on näin ollen pidettävä ammatin tai ammatillisen tai kaupallisen toiminnan harjoittamisena sovellettaessa asetuksen (ETY) N:o 1408/71 76 artiklaa ja 79 artiklan 3 kohtaa sekä asetuksen (ETY) N:o 574/72 10 artiklan 1 kohtaa. Tässä yhteydessä tuomioistuin toi esiin, että edellä mainittuja säännöksiä voidaan soveltaa ainoastaan siinä tapauksessa, että asianomainen henkilö on asetuksen (ETY) N:o 1408/71 1 artiklan a alakohdassa tarkoitetun palkatun työntekijän tai itsenäisen ammatinharjoittajan asemassa, mikä edellyttää sitä, että asianomaisella henkilöllä on vakuutus ainakin yhdellä sosiaaliturvan alalla. Tämä sulkee ulkopuolelle ne palkattomalla vapaalla olevat henkilöt, jotka eivät enää ole vakuutettuja missään kyseisen jäsenvaltion sosiaaliturvajärjestelmässä.

               (10)

               On mahdollista tehdä vain ohjeellinen luettelo tapauksista, joissa voidaan katsoa, että henkilö vapaajakson aikana harjoittaa ammattia tai ammatillista tai kaupallista toimintaa, sillä jäsenvaltioissa on useita erilaisia palkattomiin vapaisiin liittyviä järjestelmiä ja kansalliseen lainsäädäntöön ollaan tekemässä muutoksia. Sen vuoksi ei ole aiheellista määritellä kaikkia tapauksia, joissa tällainen palkaton vapaa rinnastetaan ammatin tai ammatillisen tai kaupallisen toiminnan harjoittamiseen, ja niitä tapauksia, joissa ei ole tarvittavaa läheistä yhteyttä ansiotoimintaan.
               Käsiteltyään asiaa ottaen huomioon asetuksen (ETY) N:o 1408/71 80 artiklan 3 kohdassa säädetyt edellytykset,

         ON PÄÄTTÄNYT SEURAAVAA:

               1)

               Sovellettaessa asetuksen (ETY) N:o 1408/71 76 artiklaa ja 79 artiklan 3 kohtaa perhe-etuuksia tai perheavustuksia pidetään ”ammatin harjoittamisen perusteella” tai ”ammatillisen tai kaupallisen toiminnan harjoittamisen vuoksi” maksettavina erityisesti

                           a)

                           sen perusteella, että varsinaisesti harjoitetaan ammattia tai harjoitetaan ammatillista tai kaupallista toimintaa joko palkattuna työntekijänä tai muuna kuin palkattuna työntekijänä; ja lisäksi

                           b)

                           kaikkina sellaisina kausina, jolloin tällainen ammatin harjoittaminen tai ammatillisen tai kaupallisen toiminnan harjoittaminen on väliaikaisesti keskeytyneenä

                                       i)

                                       sairauden, äitiyden, työtapaturman, ammattitaudin tai työttömyyden vuoksi edellyttäen, että näiden vakuutustapahtumien osalta maksetaan palkkaa tai etuuksia, lukuun ottamatta eläkkeitä; tai

                                       ii)

                                       palkallisen vapaan, lakon tai työsulun aikana; tai

                                       iii)

                                       lapsenhoitoon tarkoitetun palkattoman vapaan aikana edellyttäen, että vapaa rinnastetaan tällaiseen ammatin harjoittamiseen tai ammatillisen tai kaupallisen toiminnan harjoittamiseen kyseisen lainsäädännön mukaisesti.

               2)

               Sovellettaessa asetuksen (ETY) N:o 574/72 10 artiklan 1 kohtaa katsotaan ”ammatillisen tai kaupallisen toiminnan harjoittamiseksi” erityisesti

                           a)

                           minkä tahansa ammatillisen tai kaupallisen toiminnan varsinainen harjoittaminen joko palkattuna työntekijänä tai muuna kuin palkattuna työntekijänä; ja lisäksi

                           b)

                           tällaisen ammatillisen tai kaupallisen toiminnan väliaikainen keskeytyminen

                                       i)

                                       sairauden, äitiyden, työtapaturman, ammattitaudin tai työttömyyden vuoksi edellyttäen, että näiden vakuutustapahtumien osalta maksetaan palkkaa tai etuuksia, lukuun ottamatta eläkkeitä; tai

                                       ii)

                                       palkallisen vapaan, lakon tai työsulun aikana; tai

                                       iii)

                                       lapsenhoitoon tarkoitetun palkattoman vapaan aikana edellyttäen, että vapaa rinnastetaan tällaiseen ammatillisen tai kaupallisen toiminnan harjoittamiseen kyseisen lainsäädännön mukaisesti.

               3)

               Tämä päätös korvaa 24 päivänä helmikuuta 1983 tehdyn päätöksen N:o 119. Se tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Hallintotoimikunnan puheenjohtaja

         Bernhard SPIEGEL

      (1)  EYVL L 149, 5.7.1971, s. 2. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 629/2006 (EUVL L 114, 27.4.2006, s. 1).

      (2)  EYVL L 74, 27.3.1972, s. 1. Asetus sellaisena kuin se on viimeksi muutettuna asetuksella (EY) N:o 629/2006.

      (3)  Asia C-543/03, Christine Dodl ja Petra Oberhollenzer vastaan Tiroler Gebietskrankenkasse, tuomio 7 päivänä kesäkuuta 2005.


Avis juridique important

|

31999D0360

1999/360/EY: Neuvoston päätös, tehty 25 päivänä toukokuuta 1999, alueiden komitean varsinaisen jäsenen nimeämisestä

Virallinen lehti nro L 140 , 03/06/1999 s. 0027 - 0027

NEUVOSTON PÄÄTÖS,tehty 25 päivänä toukokuuta 1999,alueiden komitean varsinaisen jäsenen nimeämisestä(1999/360/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998(1) tehdyn neuvoston päätöksen 98/110/EY,sekä katsoo, ettäalueiden komiteassa on vapautunut varsinaisen jäsenen paikka Oskar Lafontainen erottua, mikä on annettu neuvostolle tiedoksi 26 päivänä maaliskuuta 1999, jaottaa huomioon Saksan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Reinhard Klimmt alueiden komitean varsinaiseksi jäseneksi Oskar Lafontainen tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 25 päivänä toukokuuta 1999.Neuvoston puolestaH. EICHELPuheenjohtaja(1) EYVL L 28, 4.2.1998, s. 19.


title: Neuvoston päätös 2012/711/YUTP, annettu 19 päivänä marraskuuta 2012 , tuesta unionin toimille aseviennin valvonnan sekä yhteisessä kannassa 2008/944/YUTP vahvistettujen periaatteiden ja perusteiden edistämiseksi kolmansissa maissa

text:
               20.11.2012

               FI

               Euroopan unionin virallinen lehti

               L 321/62

         NEUVOSTON PÄÄTÖS 2012/711/YUTP,
   annettu 19 päivänä marraskuuta 2012,
   tuesta unionin toimille aseviennin valvonnan sekä yhteisessä kannassa 2008/944/YUTP vahvistettujen periaatteiden ja perusteiden edistämiseksi kolmansissa maissa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Valtion- ja hallitusten päämiesten 12 päivänä joulukuuta 2003 hyväksymässä Euroopan turvallisuusstrategiassa määritetään viisi keskeistä haastetta, joihin unionin on vastattava kylmän sodan jälkeisessä maailmassa: terrorismi, joukkotuhoaseiden leviäminen, alueelliset konfliktit, toimintakyvyttömät valtiot ja järjestäytynyt rikollisuus. Näistä viidestä haasteesta neljässä ovat keskeisellä sijalla tavanomaisten aseiden hallitsemattoman leviämisen seuraukset. Strategiassa korostetaan vientivalvonnan merkitystä aseiden leviämisen estämisessä.

               (2)

               Unioni hyväksyi 5 päivänä kesäkuuta 1998 poliittisesti sitovat aseiden vientiä koskevat käytännesäännöt, joissa vahvistetaan yhteiset perusteet tavanomaisten aseiden laillista kauppaa varten. Käytännesääntöjä on päivitetty säännöllisesti.

               (3)

               Pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian, jonka Eurooppa-neuvosto hyväksyi 15 ja 16 päivänä joulukuuta 2005, mukaan unioni tukee alueellisella ja kansainvälisellä tasolla vientivalvonnan tehostamista ja asevientiä koskevien käytännesääntöjen perusteiden edistämistä avustamalla kolmansia maita muun muassa asiaa koskevan kansallisen lainsäädännön laatimisessa sekä edistämällä avoimuutta lisääviä toimia.

               (4)

               Asevientiä koskevat käytännesäännöt korvattiin 8 päivänä joulukuuta 2008 oikeudellisesti sitovalla neuvoston yhteisellä kannalla 2008/944/YUTP (1), jossa määritetään sotilasteknologian ja puolustustarvikkeiden viennin valvontaa koskevat yhteiset säännöt. Yhteisessä kannassa 2008/944/YUTP vahvistetaan kahdeksan perustetta, joiden mukaan tavanomaisten aseiden vientiä koskevia hakemuksia on arvioitava. Se sisältää lisäksi epäämistä koskevan ilmoitus- ja neuvottelumenettelyn ja avoimuutta lisääviä toimenpiteitä, kuten aseiden vientiä koskevan EU:n vuosikertomuksen julkaisemisen.

               (5)

               Yhteisen kannan 2008/944/YUTP 7 artiklan mukaisesti ja yhteisen kannan vaikuttavuuden maksimoimiseksi jäsenvaltiot ovat sopineet työskentelevänsä yhteisen ulko- ja turvallisuuspolitiikan (YUTP) puitteissa vahvistaakseen yhteistyötään ja edistääkseen lähentymistään sotilasteknologian ja puolustustarvikkeiden viennin alalla. Useat kolmannet maat ovat virallisesti tukeneet yhteisessä kannassa 2008/944/YUTP esitettyjä periaatteita ja perusteita.

               (6)

               Yhteisen kannan 2008/944/YUTP 11 artiklan mukaan jäsenvaltioiden on pyrittävä kaikin tavoin kannustamaan aseita vieviä muita valtioita noudattamaan yhteisessä kannassa olevia perusteita.

               (7)

               Unionin ja sen jäsenvaltioiden on noudatettava luottamuksellisuutta asevientipolitiikkaa koskevassa tiedonvaihdossaan, erityisesti vastaanottajina olevien kolmansien maiden kanssa;

               (8)

               Yhdistyneiden kansakuntien (YK) yleiskokous hyväksyi 6 päivänä joulukuuta 2006 kaikkien Euroopan unionin jäsenvaltioiden tukemana päätöslauselman 61/89 ”Kohti asekauppasopimusta: tavanomaisten aseiden tuontia, vientiä ja siirtoa koskevien yhteisten kansainvälisten normien vahvistaminen” ja aloitti siten virallisesti asekauppasopimusneuvotteluja koskevan YK-menettelyn.

               (9)

               YK:n yleiskokous hyväksyi 12 päivänä tammikuuta 2010 kaikkien Euroopan unionin jäsenvaltioiden tukemana päätöslauselman 64/48 ”Asekauppasopimus”, jossa kutsutaan koolle vuonna 2012 neljäksi peräkkäiseksi viikoksi asekauppasopimusta käsittelevä YK:n konferenssi, jonka tehtävänä on laatia oikeudellisesti sitova väline tiukimmista mahdollisista yhteisistä kansainvälisistä normeista tavanomaisten aseiden siirtoa varten.

               (10)

               Vaikka heinäkuussa 2012 pidetyssä asekauppasopimusta käsitelleessä YK:n konferenssissa ei sovittu sopimuksen lopullisesta tekstistä, asiassa edistyttiin kuitenkin merkittävästi, mikä kävi ilmi konferenssin puheenjohtajan 26 päivänä heinäkuuta 2012 esittämästä sopimustekstiluonnoksesta. Unioni antaa täyden tukensa neuvottelujen pikaiselle päätökseen saattamiselle vuoden 2013 alussa siten, että kutsuttaisiin koolle lyhyempi lopullinen asekauppasopimusta käsittelevä YK:n konferenssi samojen sääntöjen mukaisesti, joita noudatettiin ensimmäisessä konferenssissa, jotta sopimusta koskevat neuvottelut saataisiin päätökseen puheenjohtajan 26 päivänä heinäkuuta 2012 esittämän tekstiluonnoksen pohjalta.

               (11)

               Neuvosto hyväksyi vuosina 2005, 2006, 2007, 2010 ja 2012 päätelmät asekauppasopimusta koskevien neuvottelujen tukemiseksi korostaen muiden valtioiden ja alueellisten organisaatioiden kanssa tehtävän yhteistyön merkitystä tässä prosessissa.

               (12)

               Neuvosto hyväksyi 17 päivänä maaliskuuta 2008 yhteisen toiminnan 2008/230/YUTP (2) EU:n toimien tukemisesta aseviennin valvonnan sekä asevientiä koskevien EU:n käytännesääntöjen periaatteiden ja perusteiden edistämiseksi kolmansissa maissa. Yhteisen toiminnan puitteissa järjestettiin neljä alueellista seminaaria Kaakkois-Euroopan, Itä-Euroopan ja Etelä-Kaukasian sekä Pohjois-Afrikan maita varten.

               (13)

               Neuvosto hyväksyi 22 päivänä joulukuuta 2009 päätöksen 2009/1012/YUTP (3) EU:n toimien tukemisesta aseviennin valvonnan sekä yhteisessä kannassa 2008/944/YUTP vahvistettujen periaatteiden ja perusteiden edistämiseksi kolmansissa maissa. Päätöksen 2009/1012/YUTP mukaisesti järjestettiin viisi alueellista seminaaria Kaakkois-Euroopan, Itä-Euroopan ja Etelä-Kaukasian sekä Pohjois-Afrikan maita varten. Päätöksessä 2009/1012/YUTP säädettiin myös jäsenvaltioiden isännöimien neljän opintokäynnin järjestämisestä EU:n ehdokasmaille.

               (14)

               Unioni on viime vuosina antanut apua kaksikäyttötuotteiden vientivalvonnan tehostamiseen kolmansissa maissa EU:n YUTP-talousarvioon kuulumattomien rahoitusvälineiden nojalla toteutettujen hankkeiden puitteissa.

               (15)

               Saksan vientivalvontavirasto (Bundesamt für Wirtschaft und Ausfuhrkontrolle, jäljempänä ’BAFA’), jonka neuvosto oli valtuuttanut huolehtimaan päätöksen 2009/1012/YUTP teknisestä täytäntöönpanosta, sai onnistuneesti organisoiduksi kaikki päätöksessä suunnitellut toimet tammikuussa 2012. BAFA on myös nimetty virastoksi, joka toteuttaa vakautusvälineen mukaiset, kaksikäyttötuotteiden vientivalvontaa koskevat EU-rahoitteiset hankkeet. Tätä taustaa vasten BAFAn valinta virastoksi, joka toteuttaa muita unionin toimia vientivalvonnan alalla, on perusteltua ottaen huomioon, että sillä on osoitettua kokemusta ja tarvittava pätevyys ja asiantuntemus unionin säännöstön täytäntöönpanossa sekä sen edistämisessä kolmansien maiden keskuudessa; BAFA pitää yllä jatkuvuutta ja unionin avun yleistä johdonmukaisuutta tällä alalla,

         ON HYVÄKSYNYT TÄMÄN PÄÄTÖKSEN:
   1 artikla
   1.   Rauhan ja turvallisuuden edistämiseksi ja Euroopan turvallisuusstrategian mukaisesti unionin tavoitteena on

               a)

               edistää sitä, että kolmannet maat tehostavat aseiden vientivalvontaa yhteisessä kannassa 2008/944/YUTP vahvistettujen periaatteiden mukaisesti, ja pyrkiä täydentävyyteen ja synergiaan unionin avustushankkeiden kanssa kaksikäyttötuotteiden vientivalvonnan alalla;

               b)

               tukea kolmansien maiden toimia kansallisella ja alueellisella tasolla tavanomaisten aseiden kaupan vastuullisuuden ja avoimuuden lisäämiseksi.

         2.   Unioni pyrkii saavuttamaan 1 kohdassa tarkoitetut tavoitteet seuraavin hanketoimin:

               a)

               edistetään edelleen kolmansien maiden keskuudessa yhteisen kannan 2008/944/YUTP perusteita ja periaatteita, päätöksen 2009/1012/YUTP ja yhteisen toiminnan 2008/230/YUTP täytäntöönpanolla saavutettujen tulosten pohjalta;

               b)

               autetaan kolmansia maita tarpeen mukaan laatimaan, päivittämään ja panemaan täytäntöön asiaan liittyviä lainsäädännöllisiä ja hallinnollisia toimenpiteitä, joiden tavoitteena on luoda tehokas järjestelmä tavanomaisten aseiden vientivalvontaa varten;

               c)

               tuetaan maita lupa- ja valvontaviranomaisten kouluttamisessa aseiden vientivalvonnan asianmukaisen täytäntöönpanon ja noudattamisen varmistamiseksi;

               d)

               lisätään kansainvälisen asekaupan avoimuutta ja vastuullisuutta muun muassa tukemalla kansallisia ja alueellisia toimenpiteitä, joilla edistetään avoimuutta ja tavanomaisten aseiden viennin asianmukaista tarkkailua;

               e)

               kannustetaan kolmansia maita tukemaan sellaisen oikeudellisesti sitovan asekauppasopimuksen laadintaa ja täytäntöönpanoa, jossa vahvistetaan yhteiset kansainväliset normit tavanomaisten aseiden maailmanlaajuista kauppaa varten.

         Liitteessä on yksityiskohtainen kuvaus tässä kohdassa mainituista hanketoimista.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen hanketoimintojen teknisestä täytäntöönpanosta vastaa BAFA.
   3.   BAFA suorittaa tehtävänsä korkean edustajan alaisuudessa. Tätä tarkoitusta varten korkea edustaja sopii tarvittavista järjestelyistä BAFAn kanssa.
   3 artikla
   1.   Rahoitusohje 1 artiklan 2 kohdassa tarkoitettujen hanketoimintojen toteuttamiseksi on 1 860 000 euroa.
   2.   Tämän artiklan 1 kohdassa vahvistetulla summalla rahoitettavien menojen hallinnointiin sovelletaan unionin talousarvioon sovellettavia menettelyjä ja sääntöjä.
   3.   Komissio valvoo 1 kohdassa tarkoitetun rahoitusohjeen asianmukaista hallinnointia. Tätä varten se tekee BAFAn kanssa rahoitussopimuksen. Sopimuksessa määrätään, että BAFAn on varmistettava unionin osuuden näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista ja rahoitussopimuksen tekopäivästä.
   4 artikla
   Korkea edustaja tiedottaa neuvostolle tämän päätöksen täytäntöönpanosta BAFAn säännöllisesti laatimien selvitysten perusteella. Nämä selvitykset ovat perustana neuvoston suorittamalle arvioinnille. Komissio raportoi 1 artiklan 2 kohdassa tarkoitettujen hanketoimintojen täytäntöönpanon rahoitusnäkökohdista.
   5 artikla
   Tämä päätös tulee voimaan päivänä, jona se annetaan.
   Sen voimassaolo päättyy 24 kuukauden kuluttua 3 artiklan 3 kohdassa tarkoitetun rahoitussopimuksen tekemisestä tai, jos rahoitussopimusta ei ole sinä aikana tehty, kuuden kuukauden kuluttua päätöksen antamispäivästä.

      Tehty Brysselissä 19 päivänä marraskuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 335, 13.12.2008, s. 99.

      (2)  EUVL L 75, 18.3.2008, s. 81.

      (3)  EUVL L 348, 29.12.2009, s. 16.

      LIITE

         1 ARTIKLAN 2 KOHDASSA TARKOITETUT HANKETOIMET

      1.   Tavoitteet

      Tämän päätöksen tavoitteina on edistää aseviennin valvonnan tehostamista kolmansissa maissa ja tukea kolmansien maiden toimia kansallisella ja alueellisella tasolla tavanomaisten aseiden kaupan vastuullisuuden ja avoimuuden lisäämiseksi. Näitä tavoitteita toteutetaan yhteisessä kannassa 2008/944/YUTP vahvistettujen periaatteiden mukaisesti ja pyrkien täydentävyyteen ja synergiaan unionin avustushankkeiden kanssa kaksikäyttötuotteiden vientivalvonnan alalla.
      Edellä mainittujen tavoitteiden saavuttamiseksi unioni edistää edelleen yhteisen kannan 2008/944/YUTP perusteita ja periaatteita päätöksen 2009/1012/YUTP ja yhteisen toiminnan 2008/230/YUTP täytäntöönpanolla saavutettujen tulosten pohjalta. Tätä varten kolmansia maita autetaan tarpeen mukaan laatimaan, päivittämään ja panemaan täytäntöön asiaan liittyviä lainsäädännöllisiä ja hallinnollisia toimenpiteitä, joiden tavoitteena on luoda tehokas järjestelmä tavanomaisten aseiden vientivalvontaa varten. Olisi myös tuettava kolmansia maita aseiden vientivalvonnan täytäntöönpanosta ja noudattamisesta vastaavien lupa- ja valvontaviranomaisten kouluttamisessa sekä kansallisia ja alueellisia toimenpiteitä, joilla edistetään avoimuutta ja asianmukaista tarkkailua tavanomaisten aseiden viennissä.
      Kansainvälisen tavanomaisten aseiden kaupan vastuullisuuden ja avoimuuden lisäämistä koskevaan tavoitteeseen pyritään myös edistämällä kolmansiin maihin nähden sellaisen oikeudellisesti sitovan asekauppasopimuksen laadintaa ja täytäntöönpanoa, jossa vahvistetaan yhteiset kansainväliset normit tavanomaisten aseiden maailmanlaajuista kauppaa varten.
      2.   Hanketoimien kuvaus

      2.1   Hankkeen tavoite

      Tarjotaan teknistä tukea niille kiinnostuneille kolmansille maille, jotka ovat ilmaisseet valmiutensa tehdä parannuksia sotilasteknologian ja puolustustarvikkeiden vientivalvonnan alalla soveltamiinsa normeihin ja käytäntöihin ja mukauttaa ne jäsenvaltioiden sopimiin ja soveltamiin normeihin ja käytäntöihin, jotka vahvistetaan yhteisessä kannassa 2008/944/YUTP ja sen mukana olevassa käyttäjän oppaassa.
      2.2   Hankkeen kuvaus

      2.2.1   Alueelliset pienryhmäkoulutukset

      Hanke toteutetaan kolmansien maiden valtion virkamiehille suunnattuna enintään kahdeksana kaksipäiväisenä pienryhmäkoulutuksena, jossa annetaan koulutusta tavanomaisten aseiden vientivalvonnan asiaan liittyvillä osa-alueilla. Seminaarin osallistujat ovat kolmansien maiden valtion virkamiehiä, kuten tulli- ja lainvalvontaviranomaisia, asiaan liittyvien ministeriöiden ja lainvalvontaelinten virkamiehiä, kansallisten parlamenttien edustajia sekä toimialan ja kansalaisyhteiskunnan edustajia. Koulutusta antavat jäsenvaltioiden kansallisten hallintoelinten asiantuntijat ja yhteiseen kantaan 2008/944/YUTP yhtyneiden maiden edustajat, unionin toimielinten virkamiehet ja yksityisen sektorin sekä kansalaisyhteiskunnan edustajat.
      Pienryhmäkoulutukset voidaan järjestää vastaanottajamaassa tai muussa paikassa, josta päätetään tavanomaisten aseiden viennin työryhmää ja korkean edustajan yksiköitä kuullen.
      Alueellisia pienryhmäkoulutuksia järjestetään seuraaville maille:

                  a)

                  enintään kolme pienryhmäkoulutusta Kaakkois-Euroopan maille;

                  b)

                  enintään kolme pienryhmäkoulutusta Euroopan naapuruuspolitiikan piiriin kuuluville Itä-Euroopan ja Kaukasian maille;

                  c)

                  enintään kaksi pienryhmäkoulutusta Euroopan naapuruuspolitiikan piiriin kuuluville Pohjois-Afrikassa sijaitseville Välimeren maille.

            2.2.2   Henkilöstövaihto

      Hanke toteutetaan enintään kuutena opintokäyntinä, jotka vastaanottajamaiden hallinto-, tulli- ja/tai lupaviranomaiset tekevät jäsenvaltioiden asianomaisten viranomaisten luo, ja enintään kahdeksana korkeintaan kuukauden pituisena opintokäyntinä, jotka EU:n jäsenvaltioiden hallinto- ja/tai lupaviranomaiset tekevät vastaanottajamaiden asianomaisten viranomaisten luo.
      2.2.3   Vastaanottajamaiden yksilöllinen avustaminen

      Hanke toteutetaan enintään kymmenenä kaksipäiväisenä pienryhmäkoulutuksena yksittäisiä edunsaajamaita varten, ja niihin kutsutaan vastaanottajamaiden valtion virkamiehiä, mukaan lukien hallinto-, lupa- ja valvontaviranomaisia. Nämä tapahtumat järjestetään mieluiten vastaanottajamaissa ja kouluttajina toimivat jäsenvaltioiden asiantuntijat.
      2.2.4   Verkkoportaali aseviennin valvonnan tehostamiseksi kolmansissa maissa

      Hankkeen tarkoituksena on kehittää verkkoportaali, johon jäsenvaltioilla ja kolmansien maiden virkamiehillä on pääsy aseviennin valvonnan edistämiseksi yhteisen kannan 2008/944/YUTP periaatteiden ja parametrien mukaisesti. Vastaanottajamailla on portaalin kautta jatkuva pääsy aseviennin valvonnan täytäntöönpanon ja tehostamisen edellyttämiin teknisiin resursseihin, ja portaali helpottaa asiaan liittyvän tiedon jakamista muusta tässä päätöksessä tarkoitetusta unionin tiedotustoiminnasta niiden vastaanottajamaiden virkamiesten kanssa, jotka eivät voisi osallistua suoraan avustus- ja tiedotustoimiin. Lisäksi portaali tarjoaa jäsenvaltioissa ja vastaanottajamaissa vientivalvontajärjestelmiä koskevia teknisiä ja yksityiskohtaisia tietoja, joita voidaan käyttää tausta-aineistona tämän päätöksen mukaisissa avustustoimissa.
      Verkkoportaalia täydennetään lisäksi erilaisilla toimilla, joilla parannetaan unionin tiedotuksen näkyvyyttä ja edistetään yhdenmukaistamista yhteisen kannan 2008/944/YUTP kanssa. Kyseisiin toimiin kuuluvat muun muassa säännöllisesti julkaistavat uutiskirjeet ja asianmukaiset mediakampanjat.
      2.2.5   Arviointitapahtumat

      Tämän päätöksen mukaisten keskipitkän aikavälin ja lopullisten arviointien tekemiseksi vastaanottajamaiden ja jäsenvaltioiden kesken Brysselissä järjestetään enintään kaksi kaksipäiväistä tapahtumaa tavanomaisten aseiden viennin työryhmän kokousten yhteydessä. Kustakin vastaanottajamaasta voidaan kutsua näihin kokouksiin enintään kaksi vientivalvonnasta vastaavaa edustajaa.
      3.   Koordinointi muiden unionin avustushankkeiden kanssa vientivalvonnan alalla

      Perustuen unionin aiemmasta tiedotustoiminnasta saatuihin kokemuksiin sekä kaksikäyttötuotteiden että tavanomaisten aseiden vientivalvonnan alalla olisi pyrittävä mahdollisimman suureen synergiaan ja täydentävyyteen, kun apua annetaan kolmansille maille, sen varmistamiseksi, että unionin toimet ovat mahdollisimman tehokkaita ja johdonmukaisia. Tätä varten olisi varattava mahdollisuus järjestää joitakin kohdissa 2.2.1–2.2.4 tarkoitettuja toimintoja yhdessä kaksikäyttötuotteiden vientivalvontaa koskevien muiden toimintojen kanssa, joita rahoitetaan unionin YUTP-talousarvioon kuulumattomilla rahoitusvälineillä. Tämä tehdään täysin unionin asiaan liittyvien rahoitusvälineiden oikeudellisia ja rahoituksellisia rajoituksia noudattaen.
      4.   Edunsaajat

      Hanketoimien edunsaajat ovat valtion virkamiehiä, toimialan ja kansalaisyhteiskunnan edustajia seuraavista maista:

                  i)

                  Kaakkois-Euroopan maat (Albania, Bosnia ja Hertsegovina, entinen Jugoslavian tasavalta Makedonia, Kroatia, Montenegro ja Serbia);

                  ii)

                  Euroopan naapuruuspolitiikan piiriin kuuluvat Pohjois-Afrikassa sijaitsevat Välimeren maat (Algeria, Egypti, Libya, Marokko ja Tunisia);

                  iii)

                  Euroopan naapuruuspolitiikan piiriin kuuluvat Itä-Euroopan ja Kaukasian maat (Armenia, Azerbaidžan, Georgia, Moldovan tasavalta, Ukraina ja Valko-Venäjä).

            Tämän neuvoston päätöksen mukaisten erityyppisten toimien vastaanottajamaat valitaan muun muassa seuraavien kriteereiden perusteella:

                  —

                  kolmannen maan sitoutuminen parantamaan tavanomaisten aseiden vientivalvontaa ja saattamaan ne unionin normien mukaisiksi;

                  —

                  kolmannen maan merkityksellisyys maailmanlaajuisen asekaupan kannalta;

                  —

                  unionin aiemmin antaman avun vaikutukset kolmannen maan tavanomaisten aseiden kansalliselle vientijärjestelmälle ja odotettavissa olevat pitkän aikavälin kestävät vaikutukset lisäapuun;

            Tavanomaisten aseiden viennin työryhmä voi korkean edustajan ehdotuksesta päättää muuttaa edunsaajamaiden luetteloa asianmukaisten perustelujen pohjalta.
      5.   Vaikutustenarviointi

      Tämän päätöksen vaikutusta olisi arvioitava teknisesti sen jälkeen, kun viimeiset päätöksessä tarkoitetut toimet on saatettu päätökseen. Vaikutustenarvioinnin toteuttaa korkea edustaja yhteistyössä asiaan liittyvien neuvoston työryhmien kanssa ja tarpeen mukaan vastaanottajamaissa sijaitsevien unionin edustustojen sekä muiden sidosryhmien kanssa.
      6.   Kesto

      Hankkeiden arvioitu kokonaiskesto on 24 kuukautta.
      7.   Hankkeet teknisesti toteuttava organisaatio

      Tämän päätöksen teknisestä täytäntöönpanosta vastaa BAFA, joka suorittaa tehtävänsä korkean edustajan alaisuudessa.
      8.   Raportointi

      BAFA laatii selvityksiä säännöllisesti ja aina kunkin kuvatun toimen päätyttyä. Selvitykset olisi toimitettava korkealle edustajalle viimeistään kuuden viikon kuluttua toimen päättymisestä.
      9.   Hankkeen arvioidut kokonaiskustannukset ja unionin rahoitusosuus

      Hankkeen kokonaiskustannukset ovat 1 860 000 euroa.


Tärkeä oikeudellinen huomautus

|

52004DP0384

Päätös komission hyväksymisestä uudessa kokoonpanossa

Virallinen lehti nro 085 E , 07/04/2005 s. 0050 - 0051

		P5_TA(2004)0384Komission uuden kokoonpanon hyväksyminenPäätös komission hyväksymisestä uudessa kokoonpanossaEuroopan parlamentti, joka- ottaa huomioon EY:n perustamissopimuksen 214 artiklan 2 kohdan kolmannen alakohdan ja 215 artiklan,- ottaa huomioon asiakirjan Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovakian tasavallan ja Slovenian tasavallan liittymisehdoista ja niiden sopimusten mukautuksista, joihin Euroopan unioni perustuu [1], ja erityisesti kyseisen asiakirjan 45 artiklan,- ottaa huomioon kymmenen uuden jäsenvaltion nimeämät ehdokkaat komission jäseniksi, eli Péter Balázsin, Joe Borgin, Ján Figelin, Dalia Grybauskaitėn, Danuta Hübnerin, Siim Kallasin, Sandra Kalnieten, Markos Kyprianoun, Janez Potočnikin ja Pavel Teličkan,- ottaa huomioon ehdokkaiden kuulemistilaisuuden, jonka valiokuntien puheenjohtajakokous järjesti 13.— 15. huhtikuuta 2004,- ottaa huomioon, että neuvosto aikoo nimittää kymmenen uutta komission jäsentä viimeistään 5. toukokuuta 2004, kuten se ilmoitti Euroopan parlamentin puhemiehelle lähettämässään 26. helmikuuta 2004 päivätyssä kirjeessä,- ottaa huomioon, että Michel Barnier jätti eronpyyntönsä komission jäsenen tehtävistä 31. maaliskuuta 2004,- ottaa huomioon, että Ranskan tasavallan hallitus on esittänyt 1. huhtikuuta 2004, että Jacques Barrot nimitetään komission jäseneksi,- ottaa huomioon, että Pedro Solbes Mira jätti eronpyyntönsä komission jäsenen tehtävistä 17. huhtikuuta 2004,- ottaa huomioon, että Espanjan kuningaskunta on esittänyt 19. huhtikuuta 2004, että Joaquín Almunia nimitetään komission jäseneksi,- ottaa huomioon 26. huhtikuuta 2004 järjestetyn Barnier'n seuraajaehdokkaan kuulemistilaisuuden ja 27. huhtikuuta 2004 järjestetyn Solbes Miran seuraajaehdokkaan kuulemistilaisuuden,- ottaa huomioon, että uuden laajentuneen komission puheenjohtaja on esitellyt komission 5. toukokuuta 2004,- ottaa huomioon työjärjestyksen 33 artiklan,A. ottaa huomioon uusien jäsenvaltioiden komission kymmeneksi uudeksi jäseneksi ehdottamien henkilöiden kuulemisten tulokset, jotka on esitetty tiivistelminä parlamentin valiokuntien yksittäisten puheenjohtajien valiokuntien puheenjohtajakokouksen puheenjohtajalle lähettämissä arviointikirjeissä, sekä valiokuntien puheenjohtajakokouksen puheenjohtajakokoukselle esittämän suosituksen,B. muistuttaa, että Euroopan parlamentin on perussopimuksissa ja parlamentin työjärjestyksessä vahvistettujen menettelyjen mukaisesti hyväksyttävä uusi komissio ennen kuin se ottaa tehtävänsä vastaan 1. marraskuuta 2004 ja että siinä vaiheessa parlamentin valiokunnat järjestävät kattavia ja ratkaisevia kuulemistilaisuuksia,C. tunnustaa, että Prodin komission on jatkettava tehtäviensä hoitamista vuoden 2004 lainsäädäntö- ja työohjelmansa mukaisesti ja parlamentin 17. joulukuuta 2003 aiheesta antamaa päätöslauselmaa [2] noudattaen aina toimikautensa päättymiseen saakka, mutta odottaa, ettei komissio tee enää vaalien jälkeisellä kaudella uusia aloitteita, joilla on huomattavaa poliittista merkitystä komission nykyisen toimikauden päätyttyä,D. muistuttaa neuvoston 9. heinäkuuta 1999 tekemästä päätöksestä [3], että eroavien komission jäsenten korvaamisessa ei edetä, ja kehottaa jäsenvaltioita ja neuvostoa pidättymään nykyisen komission jäsenten korvaamisesta, jos he eroavat komissiosta kesken toimikauden,E. muistuttaa kannattavansa Euroopan parlamentin ja komission toimikausien rinnakkaisuutta,F. edellyttää, että on arvioitava uudelleen menettelyä, jossa käsitellään tilannetta yksittäisten komission jäsenten erotessa kesken toimikauden;1. hyväksyy komission uudessa kokoonpanossa jäljellä olevaksi toimikaudeksi eli 31. päivään lokakuuta 2004 saakka;2. kehottaa puhemiestä välittämään tämän päätöksen neuvostolle, komissiolle sekä jäsenvaltioiden hallituksille.[1] EUVL L 236, 23.9.2003, s. 33.[2] P5_TA(2003)0585.[3] EYVL L 192, 24.7.1999, s. 53.--------------------------------------------------


title: Euroopan parlamentin päätös (EU) 2015/2210, annettu 27 päivänä lokakuuta 2015, vastuuvapauden myöntämisestä Euroopan innovaatio- ja teknologiainstituutin talousarvion toteuttamisesta varainhoitovuonna 2013

text:
               1.12.2015

               FI

               Euroopan unionin virallinen lehti

               L 314/34

         EUROOPAN PARLAMENTIN PÄÄTÖS (EU) 2015/2210,
   annettu 27 päivänä lokakuuta 2015,
   vastuuvapauden myöntämisestä Euroopan innovaatio- ja teknologiainstituutin talousarvion toteuttamisesta varainhoitovuonna 2013
   EUROOPAN PARLAMENTTI, joka

               —

               ottaa huomioon Euroopan innovaatio- ja teknologiainstituutin lopullisen tilinpäätöksen varainhoitovuodelta 2013,

               —

               ottaa huomioon tilintarkastustuomioistuimen kertomuksen Euroopan innovaatio- ja teknologiainstituutin tilinpäätöksestä varainhoitovuodelta 2013 sekä instituutin vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä Euroopan innovaatio- ja teknologiainstituutille (05304/2015 – C8-0054/2015),

               —

               ottaa huomioon 29. huhtikuuta 2015 tekemänsä päätöksen (3), jolla lykättiin päätöstä varainhoitovuotta 2013 koskevan vastuuvapauden myöntämisestä, sekä Euroopan innovaatio- ja teknologiainstituutin johtajan vastaukset,

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4),

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (5) ja erityisesti sen 208 artiklan,

               —

               ottaa huomioon Euroopan innovaatio- ja teknologiainstituutin perustamisesta 11. maaliskuuta 2008 annetun Euroopan parlamentin ja neuvoston asetuksen (EY) N:o 294/2008 (6) ja erityisesti sen 21 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (7),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (8) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan toisen mietinnön (A8-0282/2015),

               1.

               myöntää Euroopan innovaatio- ja teknologiainstituutin johtajalle vastuuvapauden instituutin talousarvion toteuttamisesta varainhoitovuonna 2013;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan innovaatio- ja teknologiainstituutin johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 442, 10.12.2014, s. 184.

      (2)  Ks. alaviite 1.

      (3)  EUVL L 255, 30.9.2015, s. 409.

      (4)  EYVL L 248, 16.9.2002, s. 1.

      (5)  EUVL L 298, 26.10.2012, s. 1.

      (6)  EUVL L 97, 9.4.2008, s. 1.

      (7)  EYVL L 357, 31.12.2002, s. 72.

      (8)  EUVL L 328, 7.12.2013, s. 42.


title: EFTA-valtioiden pysyvän komitean päätös N:o 13/94/SC, annettu 6 päivänä kesäkuuta 1994, eläintautien ilmoitusmenettelyistä

text:
Avis juridique important

|

E1994G0013

Virallinen lehti nro L 234 , 08/09/1994 s. 0015 - 0016

EFTA-VALTIOIDEN PYSYVÄN KOMITEAN PÄÄTÖS N:o 13/94/SC,annettu 6 päivänä kesäkuuta 1994,eläintautien ilmoitusmenettelyistäEFTA-VALTIOIDEN PYSYVÄ KOMITEA, jokaottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä "ETA-sopimus",ottaa huomioon ETA-sopimuksen liitteessä I olevan I luvun 15-17 kohdassa tarkoitettujen eläintautien ilmoittamista koskevat säädökset,ottaa huomioon EFTA-valtioiden pysyvästä komiteasta tehdyn sopimuksen, jäljempänä "pysyvästä komiteasta tehty sopimus",ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, jäljempänä "valvonta- ja tuomioistuinsopimus", ja erityisesti sen 5 artiklan ja pöytäkirjan 1,sekä katsoo, ettäedellä mainittujen säädösten mukautukset määräävät, että EFTA-valtioiden on perustettava ilmoitus- ja tiedotusjärjestelmä, joka on samankaltainen kuin EY:ssä toimiva järjestelmä ja joka yhdenmukaistetaan EY-järjestelmän (ADNS) kanssa, periaatteessa ennen 1 päivää heinäkuuta 1994,pysyvästä komiteasta tehdyn sopimuksen 3 artiklan 1 kohdan f alakohdassa määrätään, että pysyvä komitea laatii tautien ilmoitusmenettelyt; mainitun sopimuksen liitteessä määrätään, että päätös tehdään äänten enemmistöllä,ETA-sopimuksen liitteessä I olevan I luvun johdanto-osan 4 kohdan mukaisesti edellä mainittuja säädöksiä ei sovelleta Islantiin,nopea ja täsmällinen tiedonkulku on tärkeää ETA-sopimuksessa määrättyjen eri suojatoimenpiteiden toteuttamiseksi,valvonta- ja tuomioistuinsopimuksen pöytäkirjassa 1 olevan 1 artiklan a alakohdan mukaisesti EFTAn valvontaviranomaisen tehtävänä on ilmoittaa EFTA-valtiolle, oliko EFTA-valtion toteuttama varotoimenpide tai suojatoimenpide perusteltu,on tarpeen määrätä EFTA-valtioille ja niiden alueille tunnukset täydentämään ETA-sopimuksen liitteessä I olevan I luvun 17 kohdassa tarkoitetussa komission päätöksessä määrättyjä tunnuksia, jaETA-sopimuksen liitteessä I olevan I luvun 17 kohdassa tarkoitetun komission päätöksen liitteitä ei ole julkaistu,ON PÄÄTTÄNYT SEURAAVAA:1 artikla1. ETA-sopimuksen liitteessä I olevan I luvun 15-17 kohdassa tarkoitettujen säädösten määräysten soveltamiseksi kunkin EFTA-valtion, jota säädökset koskevat, on:- lähetettävä kaikki eläintauteja koskevat ilmoitukset suoraan kaikille ilmoitusmenettelyyn osallistuville ETA-sopimuspuolille, EFTAn valvontaviranomaiselle ja Euroopan yhteisöjen komissiolle,- tehtävä tarvittavat järjestelyt EY:n jäsenvaltioista suoraan tai Euroopan yhteisöjen komission kautta EFTA-valtioille lähetettyjen eläintauteja koskevien ilmoitusten vastaanottamiseksi,- tehtävä tarvittavat järjestelyt Euroopan yhteisöjen komission EFTA-valtioille lähettämien, EY:n jäsenvaltioissa ilmenneitä eläintauteja koskevien ilmoitusten koosteiden vastaanottamiseksi,- tehtävä tarvittavat järjestelyt EFTAn valvontaviranomaisen lähettämien, EFTA-valtioissa ilmenneitä eläintauteja koskevien ilmoitusten koosteiden vastaanottamiseksi.2. Edellä 1 kohdassa tarkoitetut ilmoitukset annetaan tiedoksi telekopiona, jollei lähettävän ja vastaanottavan osapuolen välillä ole toisin sovittu.2 artikla1. EFTAn valvontaviranomainen on vastuussa tämän päätöksen nojalla perustettavan ilmoitusjärjestelmän ja EY-järjestelmän yhdenmukaistamisesta.2. Euroopan komission kootessa tai järjestäessä EY:n jäsenvaltioille lähetettäviä tietoja EFTAn valvontaviranomainen tekee vastaavan työn EFTA-valtioiden suhteen ja antaa selvityksiä EFTA-valtioille ja Euroopan yhteisöjen komissiolle.3. EFTAn valvontaviranomainen tekee tarpeelliset järjestelyt EFTA-valtioiden ja EY:n jäsenvaltioiden lähettämien eläintauteja koskevien ilmoitusten vastaanottamiseksi sekä Euroopan yhteisöjen komission lähettämien EY:n jäsenvaltioissa ilmenneitä eläintauteja koskevien ilmoitusten koosteiden vastaanottamiseksi.3 artiklaEFTA-valtioita ja niiden alueita koskevat tiedot eläintautien ilmoitusmenettelyjä varten välitetään käyttämällä tämän päätöksen liitteissä I ja II määrättyjä tunnuksia.4 artiklaTämän päätöksen määräykset eivät kuitenkaan rajoita ETA-sopimuksen liitteessä I olevassa I luvussa tarkoitetuissa säädöksissä määrättyjen eläintautien ilmoittamista koskevien yleisten määräysten soveltamista.5 artiklaTätä päätöstä sovelletaan 1 päivästä heinäkuuta 1994.6 artiklaTämä päätös julkaistaan ilman liitteitä Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä 6 päivänä kesäkuuta 1994Pysyvän komitean puolestaPuheenjohtajaAntti SATULI